Diari Oficial de la Generalitat Valenciana


Sumari del DOGV 3495, del 14-05-1999 (1999/3384)

Notificació de la resolució sobre l'arxiu de l'expedient de sol·licitud d'autorització i inscripció en el Registre General Sanitari d'Aliments per impossibilitat material de continuar-lo.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3495

Data del DOGV
:   14-05-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/3384


Organisme emissor
:   Conselleria de Sanitat

Tipus de document
:   Anunci

Notificació de la resolució sobre l'arxiu de l'expedient de sol·licitud d'autorització i inscripció en el Registre General Sanitari d'Aliments per impossibilitat material de continuar-lo. [1999/M3384]
  
No s'ha pogut notificar de forma personal i directa a la persona interessada la resolució que figura a continuació sobre l'arxiu de l'expedient de sol·licitud d'autorització i inscripció en el Registre General Sanitari d'Aliments per impossibilitat material de continuar-lo. En compliment del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica ara.
  
València, 22 de març de 1999.- El director general de Salut Pública: Francisco J. Bueno Cañigral.
  
"Vist l'expedient VA-971/97, de sol·licitud d'autorització i inscripció inicial en el Registre General Sanitari d'Aliments, iniciat pel senyor Jaime Lorente Femenia, en resulten els següents.
  
Fets
  
Primer
  
El dia 7 de setembre de 1998 es va fer una visita d'inspecció a l'establiment situat al carrer d'Albacete, número 1, de la platja Almardà-Corint de Sagunt i, en presència del senyor Vicente Ribes López, que es va identificar com a propietari del local, es va estendre l'acta d'inspecció número 46209, en que consta que el local estava llogat pel senyor Jaime Lorente Femenia, que actualment ha mort, i que no s'hi exercia cap activitat.
  
Segon
  
Amb data 2 de novembre de 1998 es va enviar al domicili de l'empresa un escrit en què s'indicava que s'arxivaria l'expedient perquè havia cessat l'activitat i no tenia objecte la continuació d'aquest. Es donava també el tràmit d'audiència a la persona interessada. L'escrit fou retornat pel servei de Correus amb la indicació que el destinatari era mort.
  
Davant d'aquest fets són de consideració els següents.
  
Fonaments de dret
  
Primer
  
La competència d'aquesta direcció general té el seu suport legal en l'article 20 del Decret 33/1997, de 26 de febrer, del Govern Valencià, pel qual aprova el Reglament Orgànic i Funcional de la Conselleria de Sanitat.
  
Segon
  
L'article 87.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, estableix que "també produeix la terminació del procediment la impossibilitat material de continuar-lo per causes sobrevingudes. La resolució que es dicte ha de ser motivada en tots els casos".
  
Vistos els preceptes legals esmentats i la resta dels generals aplicables, resolc:
  
Arxivar l'expedient per la impossibilitat material de continuar-lo, ja que ha cessat l'activitat per a la qual es va sol·licitar l'autorització, i declarar acabat el procediment.
  
Contra aquest acte podrà interposar-se recurs ordinari davant el conseller de Sanitat en el termini d'un mes.